text: Se banen: Borgmestre vil køre ræs på E45
  08 juni 2015 kl. 08.48
  Borgmestrene Peter Sørensen fra Horsens og Kirsten Terkilsen fra Hedensted vil køre ræs på E45. Det kommer dog ikke til at foregå på den ægte vare, men på en racerbane på Folkemødet på Bornholm.
  
  Peter Sørensen skal indlede, når racerbanen med indsatte lastbiler som forhindringer, skal tages i brug på solskinsøen. Og han kører de første dyster på banen.
  Der bliver ikke tid til at træne før Folkemødet, selv om banen er klar stillet op.
  - På Bornholm, vil der stå flere lastbiler, bl.a. en grisetransport og en vogn fra DSV i højre spor, fortæller de fra borgmesterkontoret.
  På den anden side af banen er der tre spor, så kørerne kan mærke forskel.
  Eventen er et led i den kampagne som erhvervslivet og de østjyske kommuner fører for at få udvidet E45 til tre spor i hver retning ? fra Vejle til Randers.
  Kampagnen blev også lanceret i store annoncer i landsdækkende aviser søndag.
  